BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD 
U ISTOČNOM SARAJEVU                                                                                          
Broj: 61 0 Ip 016662 24 Ip  
Istočno Sarajevo, 17.07.2025. godine 

[bookmark: _GoBack]	Okružni privredni sud u Istočnom Sarajevu, sudija Minja Mirvić, u izvršnom predmetu tražioca izvršenja 1. Akcijski fond Republike Srpske a.d. Banja Luka u čije ime i za čiji račun istupa Investiciono-razvojna banka RS a.d. Banja Luka, Vidovdanska ulica broj 2, koju zastupa vršilac dužnosti direktora J.S, 2. Fond za restituciju Republike Srpske a.d. Banja Luka u čije ime i za čiji račun istupa Investiciono-razvojna banka RS a.d .Banja Luka, Vidovdanska ulica broj 2, koju zastupa vršilac dužnosti direktora J.S, 3. Fond za razvoj i zapošljavanje RS a.d. Banja Luka u čije ime i za čiji račun istupa Investiciono-razvojna banka RS a.d. Banja Luka, Vidovdanska ulica broj 2, koju zastupa vršilac dužnosti direktora J.S, protiv izvršenika Connect people d.o.o. Pale, ulica Trifka Grabeža broj 16, Pale, radi namirenja novčanog potraživanja v.s. 5.945.795,22 KM, van ročišta dana 17.07.2025. godine, donio je sljedeće:


R J E Š E NJ E
	
	Odlaže se izvršenje određeno Rješenjem o izvršenju Okružnog privrednog suda u Istočnom Sarajevu broj 61 0 Ip 016662 24 Ip  od 11.02.2025. godine do 15.10.2025. godine.

	Odloženo izvršenje će se nastaviti na prijedlog tražioca izvršenja i prije isteka roka na koji je odloženo.
	
	Ukoliko tražilac izvršenja ne predloži nastavak izvršnog postupka najkasnije 30 dana od dana isteka roka na koji je odloženo izvršenje, sud će obustaviti postupak.

O b r a z l o ž e nj e

	Okružni privredni sud u Istočnom Sarajevu je na prijedlog tražioca izvršenja, dana 11.02.2025. godine donio Rješenje o izvršenju i isto odredio na nekretninama izvršenika.

	Podneskom od 17.07.2025. godine tražioci izvršenja su predložili da Sud odloži izvršenje na period od 90 dana odnosno do 15.10.2025. godine. 

	Imajući u vidu da je tražilac izvršenja ovlašten predložiti odlaganje izvršenja, da je predložio isto i odredio rok na koji se ima odložiti izvršenje, Sud je donio odluku kao u izreci na osnovu člana 60. stav 1., 61. stav 1. i 62. Zakona o izvršnom postupku ("Službeni glasnik RS", br. 59/03, 85/03, 64/05, 118/07, 29/10, 57/12, 67/13, 98/14 i 66/18).



									        	      Sudija
									             Minja Mirvić


Pouka o pravnom lijeku:
Protiv ovog rješenja može se izjaviti žalba Višem privrednom sudu Banja Luka u roku od 8 dana. Žalba se podnosi putem ovog suda u tri primjerka. 
